RESOLUCIÓN do 7 de decembro de 2022 pola que se adxudican as axudas convocadas pola Orde do 12 de setembro de 2022 destinadas a persoas tituladas universitarias en situación de desemprego para a matrícula nun máster universitario oficial ofertado polas universidades públicas do Sistema universitario de Galicia no curso académico 2022/23 (código de procedemento ED421A).
Consellería de Cultura, Educación, Formación Profesional e Universidades — III. Outras disposicións — 22/12/2022

Pola Orde do 12 de setembro de 2022 (
Diario Oficial de Galicia
do 23 de setembro) aprobáronse as bases e procedeuse á convocatoria de axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades do Sistema universitario de Galicia no curso académico 2022/23.
O 3 de outubro de 2022 publicouse no
Diario Oficial de Galicia
unha corrección de erros da dita orde.
De acordo co establecido no artigo 10 das bases da convocatoria, desde o día 14 ao 25 de novembro de 2022 expuxéronse as listaxes provisionais de solicitudes admitidas e excluídas por documentación. Durante ese mesmo prazo as persoas interesadas puideron formular reclamacións ou emendar erros e a falta de documentación a través da sede electrónica da Xunta de Galicia (https://sede.xunta.gal) accedendo á Carpeta do cidadán da persoa interesada. Transcorrido este prazo, as solicitudes admitidas foron estudadas pola Comisión Avaliadora nomeada na propia orde de convocatoria.
En consecuencia, de acordo co establecido no artigo 13 das bases da convocatoria e atendendo ao informe proposta elevado pola citada Comisión Avaliadora, a través da Secretaría Xeral de Universidades, esta consellería
Artigo 1
Conceder as axudas destinadas a persoas tituladas universitarias en situación de desemprego para a matrícula nun máster universitario oficial ofertado polas universidades públicas do Sistema universitario de Galicia no curso académico 2022/23 ao alumnado que se relaciona no anexo I desta orde e pola contía que en cada caso se sinala.
As axudas aboaranse na conta bancaria indicada pola persoa interesada unha vez presentada a declaración responsable do conxunto das axudas solicitadas ou concedidas, no caso de sufrir variacións nos datos do anexo I achegado dentro do prazo de presentación de instancias. De non existir variación, entenderase cumprido este requisito co documento (anexo I) xa presentado coa solicitude.
Artigo 2
Denegar esta axuda ao alumnado que se relaciona no mesmo anexo como solicitudes denegadas, pola causa que en cada caso se sinala.
Artigo 3
O incumprimento total ou parcial por parte das persoas beneficiarias de calquera das condicións establecidas na Orde de convocatoria do 12 de setembro de 2022,
Diario Oficial de Galicia
do 23 de setembro, e nesta orde, constituirá causa determinante de revogación da axuda e do seu reintegro, total ou parcial, pola persoa beneficiaria, segundo o disposto no artigo 33 e seguintes da Lei 9/2007, do 13 de xuño, de subvencións de Galicia.
Artigo 4
Contra esta resolución, que esgota a vía administrativa, as persoas afectadas poderán interpoñer recurso potestativo de reposición ante o conselleiro de Cultura, Educación, Formación Profesional e Universidades no prazo dun mes contado a partir do día seguinte ao da publicación da resolución no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de decembro de 2022